સો વર્ષ પહેલાનું ભારત જોયું હોય તો ક્ધયા શિક્ષણને મામલે તમને કોઇ ગણ્યાગાંઠ્યા અપવાદ સિવાય વધુ જાણવા ન મળે. પરંતુ રાજા રામ મોહન રોય, મહાત્માફૂલે જેવા અનેક ઓગણીસમી સદીના સમાજસુધારકોના પ્રયત્નોને કારણે ક્ધયા કેળવણીના વિધિસરના મંડાણ થયા. વૈદિક યુગમાં તો છોકરાઓ જ ગુરુકુળમાં અભ્યાસ કરવા જતા. છોકરીઓ તો રસોઇ ને સાફ સફાઇ જેવા કામો-ઘરે જ શીખતી. પરંતુ આજે શિક્ષણક્ષેત્રે આમૂલ પરિવર્તન આવ્યું છે. છોકરીઓ ભણવા તો માંડી છે એ તો સમજ્યા પણ છોકરાઓ કરતા આગળ પણ નીકળી ગઇ છે. હજુ થોડા વર્ષો પહેલા કોઇ પણ પરીક્ષાઓના પરિણામમાં ‘મેરીટ લિસ્ટ’ પર છોકરાઓનો ઇજારો હતો. હવે આ યાદીમાં પણ વધુને વધુ છોકરીઓ પોતાના નામ અંકિત કરતી જાય છે.